Вінцук Вячорка распавёў НЧ, што ўдзельнікі гэтага другога конкурсу (першы адбыўся у 2011 годзе) больш дакладна ўяўляюць, што гаворка вядзецца не пра прыгожыя эсэ альбо спаборніцтва маладых літаратараў, а пра грамадскую актыўнасць неабыякавых людзей, здольных весці за сабой іншых з дапамогай слова, відэастужкі ці фотарэпартажу. “І такіх людзей, што працуюць на стыку журналістыкі і грамадскага чыну, вельмі няшмат. Разам з тым, мы сёння змаглі пераканацца, што многія матэрыялы датычаць вельмі балючых праблемаў, якія патрабуюць неадкладнага вырашэння, у тым ліку захавання ў Гомелі помнікаў драўлянага дойлідства, цэнтралізаванага тэставання з пункту погляду педагогаў, пытанняў мовы і беларускай культуры ў самым шырокім сэнсе і іх адпаведнасці нашым традыцыям, духу і менталітэту. Дарэчы, гэтая тэма добра ўвасобленая ў працы Беламакавай Паляванне за душою мінскага метроу якой аўтар паказала вялікую праблему з адэкватнасцю душы гэтага ўрбаністычнага монстра. Цікавы і матэрыял пра немагчымасць дабіцца выканання канстытуцыйнага права выхоўваць дзіця па-беларуску у гомельскіх дзіцячых садках. Так што сёння адбылася якасная канцэнтрацыя прац”, — сказаў Вячорка. 